《次元叔韵》
宋代·李正民

吴越飘零一叶轻，战场暂息虎狼争。身闲自适琴书乐，耳冷宁闻宠辱惊。

系表对谈通妙义，禅源默契涤凡情。他年更遂茅齐约，重使云间见弟兄。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。